Det Norske Jentekor

Det Norske Jentekor er et sangkor med ca. 110 jenter fra 6 til 26 år. Koret består av rekruttgruppa (1., 2. og 3. klasse), aspirantkoret (4., 5. og 6. klasse), hovedkoret (7., 8., 9. og 10. klasse) og studiokoret (videregående skole og opp til 26 år).

Historikk 
Marie Foss stiftet NRKs pikekor i 1947 og ledet det fram til 1985, deretter var  dirigent etterfulgt av Stefan Sköld, Reza Aghamir og  .

NRKs jentekor ble lagt ned i 1994, da NRK ikke lenger ønsket å stå som ansvarlig, men gjenoppsto straks som  en selvstendig organisasjon under navnet Det Norske Jentekor. I perioden 1995 til 2005 var  dirigent. Anne Karin Sundal-Ask er dagens kunstneriske leder og dirigent for koret og har vært ansatt i organisasjonen siden mai 2005.

Koret har hatt mange oppdrag, som operaframførelser, urframførelser og konserter med kjente solister. Det Norske Jentekor får stadig nye samarbeidspartnere og strekker seg mot målet om å være Hele Norges Jentekor.

Konkurranser og utmerkelser

 NRKs Jentekor er det eneste koret som har vunnet The Silver Rose Bowl tre ganger i finalen i EBUs korkonkurranse Let The Peoples Sing.
 Det Norske Jentekor vant i 1999 ungdomskorklassen i konkurransen Llangollen International Eistddfodd i Wales. Samme år ga koret ut en CD med repertoar hovedsakelig fra det tyvende århundre, bla vinnerrepertoaret fra Wales.
 Det Norske Jentekor vant Landskonkurranse for kor 2009 – 1. pris i scenisk, med bestillingsverket Ro – Uro av Maja Ratkje, 3. pris i damekor, med Kärlekens lov av Knut Nystedt, publikumsprisen, samt Grand-Prix som vinner av hel konkurransen.
 Ved Landskonkurranse for kor i Trondheim 2011 mottok koret førstepris i klassen for forhåndskvalifiserte kor med 23,9 poeng. Det fremførte Hildegard songs, et bestillingsverk skrevet til Jentekoret av Ola Gjeilo, vant også førstepris i klassen scenisk med «Aglepta» av Arne Mellnäs, «Jaakobin Pojat» av Pekka Kosztiainen og «Hotaru Koi» av Ro Ogura. 
 Det Norske Jentekor vant to førstepriser i Kvinnekor og Sakral klasse i Riva del Garda i 2016.  

Bestillingsverk  Det Norske Jentekor har i alle år bestilt mye musikk. De seneste årene har disse verkene blitt urfremført av Det Norske Jentekor

 Spor, Trøst og Gnist – Andrew Smith (musikk) / Sarah Camille Ramin Osmundsen (tekster) høst 2017
 Oslosangen – Lars Lillo (musikk) / Anine Kruse (arr) høst 2017
 Jeg reiser alene og Mitt lille land – Ole Paus (musikk) / Ragnar Rasmussen (arr) vår 2017
 Så tag mitt hjerte – Sigrid Moldestad (musikk) / Kjetil Bjerkestrand (arr)
 Genier i lysflommen – Maja Ratkje høst 2016
 Lokkerop og laling, Kyrie, Bruremarsj fra Vestfold, So ro stubberusken og Skal vi ustridig hist – Tone Krohn (arr)
 The Beauty That Still Remains – Marcus Paus (musikk) / Anne Frank (tekst) vår 2015
 Den første løvetann – Alf Prøysen / Monn Iversen / Tone Bianca Sparre Dahl (arr) sommer 2014
 Trassvisa hennes Tora og Du ska få en dag i mårå – Alf Prøysen / Ragnar Rasmussen (arr) sommer 2014
 Asylos – Maja Ratkje (musikk) / Aasne Linnestå (tekst) sommer 2013
 Streghe – Martin Romberg høst 2012
 And Now Abide – Marcus Paus høst 2012
 Hildegard songs – Ola Gjeilo vår 2011
 Eldarinwë liri – Martin Romberg vår 2010
 My mother loves me – Bjørn Kruse vår 2009
 No stig vår song, vår takk til Gud – Håkon Berge vår 2008
 Ro – Uro – Maja Ratkje sommer 2007
 16 nye folketonearrangement – Henning Sommerro 2007

Kjente personer med bakgrunn fra koret 

 Iselin Alme: skuespiller, sanger, musikkpedagog
 Ranveig Eckhoff: operasanger, kulturjournalist
 Anne Lise Gjøstøl: vokalist (pop, viser, musikaler)
 Lilleba Lund Kvandal: operasanger
 Elizabeth Norberg-Schulz: operasanger
 Øyonn Groven Myhren: Sanger
 Tone Ringen: forfatter, sanger, skuespiller
 Elin Rosseland: jazz-sanger, orkesterleder, komponist
 Hege Schøyen: skuespiller, komiker, sanger
 Anita Skorgan: popvokalist, komponist, tangentinstrumentalist 
 Tone Wik: konsertsanger, korleder, musikkpedagog
 Jannike Kruse: Skuespiller

Diskografi 
1999: CD med blant annet musikk fra konkurransen i Llangollen

2007: ”Julens hjerte” en samling gamle julesanger arrangert av Henning Sommerro på plateselskapet Kirkelig Kulturverksted. (hovedkoret)

2015 ”Witch mass” – Grex Vocalis, Kammerkoret NOVA og Det Norske Jentekor (studiokoret)

2016 ”Gjenta Jenta” - Meg og kammeraten min og Det Norske Jentekor (aspirantkoret)

2016 ”Multiverse” Anette Askvik (Det Norske Jentekor korer) 

2017 Snydelig – Meg og kammeraten min, Kringkastingsorkesteret og Det Norske Jentekor (aspirantkoret)

2017 Folketoner – Det Norske Jentekor utgitt på 2L (studiokoret)

Referanser

Eksterne lenker 
 
 
 

Norske kor
NRK